ભૂતકાળમાં પણ જ્‍યારે ૨૦૦૪ની લોકસભાની ચૂંટણી યોજાઈ રહી હતી ત્‍યારે ગુજરાતના મુખ્‍યમંત્રીએ એવા ભાષણો કર્યા હતા કે, ગુજરાતમાંથી એક માઈનો લાલ કોંગ્રેસનો દિલ્‍હીમાં હું નહીં જવા દઉં અને તમામ સીટો મારા નેતૃત્‍વમાં ભાજપ જ ચૂંટીને લોકસભામાં મોકલશે. આમ, ગુજરાતમાં જ્‍યાં સુધી ૨૦૦૪ની લોકસભાની મતગણતરી ન થઈ ત્‍યાં સુધી સતત ગુજરાતના મુખ્‍યમંત્રી અને તેમના મેનેજ સર્વેમાં એવી જ વાત આવ્‍યા કરી કે કોંગ્રેસને માત્ર એક કે વધીને ત્રણ જ બેઠકો મળશે. જ્‍યારે મતગણતરી થઈ ત્‍યારે લગભગ ૫૦% જેટલી બેઠકો લોકસભાની ગુજરાતમાંથી એટલે કે ૨૦૦૪માં ૨૬ કુલ બેઠકોમાંથી ૧૨ લોકસભાની બેઠકો કોંગ્રેસે જીતીને બતાવી હતી. આ જ રીતે ૨૦૦૯માં પણ ભાજપ દ્વારા પીએમ ઈન વેઈટીંગના માધ્‍યમથી જાણે કે એનડીએની જ સરકાર પરત આવવાની હોય તેવા ઓપીનીયન પોલ અને સર્વે ચલાવવામાં આવ્‍યા હતા.